Við frumsýnum Mazda 3 á laugardaginn í sýningarsal Mazda við Bíldshöfða 8 . Þar gefst gestum og gangandi tækifæri á að skoða glæsilega Mazda bíla og gæða sér á veitingum frá Lemon . Kíktu við . Nýr Mazda 3 Mazda 3 sem síðustu ár hefur verið einn vinsælasti bíllinn á Íslandi er nú væntanlegur í nýrri og uppfærðri útfærslu . Útlit og innrétting eru uppfærð ásamt ýmsum tæknilegum nýjungum . Helstu breytingar eru nýr og breyttur framendi , ný framljós , nýtt grill og stuðari sem undirstrika sterkan og kröftugan karakter Mazda 3 . Í innra rými bílsins er nýtt mælaborð , uppfært margmiðlunarkerfi og rafdrifin handbremsa er nú staðalbúnaður Mazda 3 . Þar með losnar mikið af plássi í miðjustokk bílsins sem nýtist sem aukið geymslurými . Ný tækni - enn betri aksturseiginleikar - enn meiri þægindi Með nýjum Mazda 3 er kynnt til sögunnar nýtt og fullkomið stýrikerfi , svokallað „ G-Vectoring Control „ ( GVC ) sem gerir tengingu ökumanns og bíls enn nánari . GVC minnkar þörf ökumanns til að vera stöðugt að leiðrétta stýrisstefnu og minnkar þar með óumbeðnar hreyfingar hjá ökumanni og farþegum . Kerfið stuðlar þannig að enn betri aksturseiginleikum og eykur vellíðan allra farþega um borð .